Odense Adresse-Contoirs Efterretninger, 1837-02-24
Vi have her den 18 d. Svendborg den 21 Febr. 1837. feiret en ualmindelig Borgerfest: Det var Hr. Borgerkapitain Simonsens 74 raarige Fødselsdag, som Borgerkorpset søgte at forherlige, ved at paaskjønne hans ufortrødne Flid, kraftige Anstrængelse og Opoffrelse, ved i 35 Aar at have været dets Chef, hvorfor Korpset havde foranstaltet en af Gjørtler Bruun i Odense forfærdiget særdeles smuk Æressabel med Feldttegn og Gehæng at skulle overleveres ham. Det nu ved Kapitainens Jver og Opofrelse næsten ganske uniformerede Borgerkorps forsamlede sig om Formiddagen Kl. 10 paa Torvet, hvorfra et lidet Chor, ledsaget af en skjøn Musik, afhentede i Lieutenant, Guldsmed Luns Huus Æressablen, der af 2 Underofficerer blev frembaaren. Hele Korpset traadte nu op for Kapitainens Huus, hvoraf han udtraadte, for at overleveres Sablen. Men heel uventet og Oldingen overraskende, fremtraadte i det samme Hr. Kammerjunker, Byefoged, Ridder v. Moltke, ledsaget af de ligerede Borgere, og lykønskede ham i en tredie Henseende, ved at bekjendtgjøre et allernaadigst Reskript, hvorefter Hs. Maj. Kongen under 5 d. M. havde, ifølge Prinds=Gouverneurens høinaadigste Jndstilling, tillagt Kapitain Simonsen Rang med Kapitainer af Kjøbenhavns Borgervæbning, samt Tilladelse at bære de for disse reglementerede Epauletter. J følsomme Udtryk takkede Oldingen for denne allerhøieste Naade, samt Borgerkorpset for dets kjærlige Opmærksomhed og Gave, ligesom han og forsikkrede, at dele Æren af Hs. Majestæts Naade med Korpset, idet samme saa velvilligen havde imødekommet hans Ønsker til Øieblikkets Resultat. - Under Kanonskud, præsenteret Gevær og Musik udbragtes derpaa et Hurra for Kapitainen, dernæst for Hs. Maj. Kongen, Prinds=Gouverneuren, Byefogden og for Borgervæbningen i Almindelighed, hvorefter Korpset marscherede til Torvet og adskiltes. Om Aftenen lød Korpsets Musik gjennem Gaderne, ligesom og om Søndag Morgen. Jmidlertid var af Korpset, til endmere Ære for dets Kapitain, foranstaltet Bal til om Søndag Aften paa Raadhuset, hvortil tillige Byens Embedsmænd og Honoratiores vare indbudne. J et Vindue var anbragt et Transparent, Foran og øverst i Nischen paa Raadhuussalen faaes i Transparent en smuk Laurbær= og Egekrands at omfatte Hædersoldingens Navn, med et neden under anbragt Vers. Ved hans og værdige Hustrues Jndtrædelse, ledsaget af Korpsets Officerer, løb 9 Kanonskud. De Tilstædeværende, som meest bestode af uniformerede Borgere, deelte sig i 2 Rader, og under Ledsagelse af en skjøn Musik udførtes en Sang. Kapitainen, som med sin Familie havde taget Plads i Nischen, hvor Borgerfanen udslaget var ad opstillet over Hs. Majestæts Biiste, fremtraadte nu, og i passende Udtryk takkede saavel Borgerkorpset for den ham viste Ære, som ogsaa Byeøvrigheden, Hr. Kammerjunker v. Moltke, der vidste end mere at hædre og forherlige Fødselsdagen, ved just paa samme og i det Øieblik, Korpset selv søgte at hædre ham, at bekjendtgjøre den af Hs. Majestæt ham viste Naade og Udmærkelse. - Ballet aabnedes derefter af Kapitainen med en Polonaise, samt tillige glædede Alle ved, i sin saa høie Alder at deeltage i flere Engelskandse, hvorved de 74 ei syntes at genere. Derefter var Soups. En Sang blev afsjungen og Kapitainens med Families Skaal, ligesom og af ham Hs. Maj. Kongens, Prinds Gouverneurens, Byefogdens og Fleres Skaal udbragtes. J broderligt Samqvem forblev den bedagede Hædersolding blandt sine elskede Medborgere til om Morgenen, Kl. 5, og med Fryd og Glæde endtes Ballet Kl. 7. Længe vil Mindet om denne Høitid leve blandt os.